หายเป็นประจำเดือนเกือบสองอาทิตย์แล้วคะ วันนี้มีตกขาวแต่สีออกน้ำตาลๆคล้ายๆเลือด ออกมานิดเดียวแต่ไม่มีกลิ่นคะ แบบนี้มีอะไรต้องกังวลไหมค่ะ?
สวัสดีค่ะ เลือดสีน้ำตาลดำดังกล่าวอาจเป็น1. เลือดเก่าที่ค้างอยู่ในมดลูกของรอบเดือนที่แล้ว ซึ่งเลือดที่เก่ามักมีสีออกน้ำตาล2. เลือดในช่วงไข่ตก หากเลือดที่ออกเกิดในช่วงประมาณกึ่งกลางของรอบเดือน ก็อาจเป็นเลือดที่เกิดช่วงวันไข่ตกได้ แต่ปกติเลือดมักออกสีแดงและจะเป็นอยู่เพียง 1 วัน3 เลือดจากผลข้างเคียงของยาฮอร์โมนต่างๆ เช่น ยาคุมกำเนิด ยาฉีดคุมกำเนิด ยาสตรี ยาสมุนไพร และอาหารเสริมต่างๆ4. เลือดออกจากความผิดปกติต่างๆ เช่น มดลูกอักเสบ เยื่อบุโพรงมดลูกอักเสบ มะเร็งปากมดลูก เป็นต้น แต่เลือดออกจากสาเหตุเหล่านี้ มักจะออกมาเรื่อยๆ ร่วมกับอาการอื่นๆ เช่น ปวดท้องน้อย มีตกขาวผิดปกติ เป็นต้นแนะนำให้สังเกตอาการไปก่อนค่ะ หากเลือดมีปริมาณเล็กน้อยและเป็นอยู่เพียง 1-2 วัน ไม่มีตกขาวที่ผิดปกติร่วมด้วย เช่น ตกขาวสีเหลืองเขียวคล้ายหนอง มีกลิ่นเหม็นรุนแรง มีแสบหรือคันช่องคลอด ก็ไม่อันตรายแต่อย่างใดค่ะ